ZÁPISNICA

zo stretnutia Občianskej rady Radvaň v

Banskej Bystrici,

konaného dňa 7. mája 2019

v budove auly Zdravotníckej univerzity na Bernolákovej ulici.

**PROGRAM:**

***1.Otvorenie zasadnutia, voľba zapisovateľa a overovateľa zápisnice, schválenie programu 2. Kontrola plnenia uznesení 3. Slovo pre hostí 4. Organizácia verejného stretnutia s primátorom mesta 5. Príprava podujatia Deň detí – Juniáles 6. Určenie termínu brigády – podchod 7. Rôzne, diskusia 8. Uznesenie, záver***

***Prítomní členovia ORR****: A. Povinská, M. Kamenská, A. Jankovič, G. Tokárska, T. Bystran, D. Hanko, M. Ondráš, N. Bieliková, R. Miškár, P. Rusnák, M. Lietava, P. Novanský, M. Vincenc, Ľ. Priehodová,* ***Ospravedlnení:*** S. Dluholucký, V. Baťková, A. Švecová, L. Grac, M. Kršňák, ***Poslanci:*** E. Karová, ***Hostia:*** Ľ. Póčová, T. Teicher, P. Miklóši, B. Rafanides, p. Fryščin, p. Cibák,

***1.Otvorenie zasadnutia***: predseda OR privítal všetkých členov ORR, poslankyňu, ako aj prítomných hostí na zasadnutí OR a dal schváliť program zasadnutia, zapisovateľa a overovateľa zápisnice.

***2. Kontrola uznesení z poslednej OR***: z minulého zasadnutia OR Radvaň zo dňa 04.04.2019 neboli prijaté žiadne uznesenia

***3. Slovo pre hostí.***

Erika Karová, poslankyňa MsZ interpelovala ohľadom **výstavby polyfunkčného domu Tulipán** a chystaného výrubu cca 50 ks drevín na pozemku žiadateľa KN-C 3371/8 k.ú. Radvaň a troch pozemkoch vo vlastníctve mesta Banská Bystrica mesta (KN-C 3371/8, KN-E 1-50111/2, KN-E 1-500117/1, k.ú. Radvaň), kvôli stavbe „Bytový dom v BB – Novostavba- Radvanská ulica“. Pýtala sa, či je pravdivá informácia, že sa týmto v danej lokalite zruší aj 30 existujúcich parkovacích miest, a to z dôvodu, lebo pôvodne bola v uvedenej lokalite plánovaná výstavba parkovacej garáže, nakoľko v tejto časti Radvane chýba cca 380 parkovacích miest a obyvatelia sú nútení parkovať na trávnikoch a chodníkoch vo vnútroblokoch, ako aj či je rozhodnutie o výrube už definitívne, alebo je to možné ešte zastaviť, a tiež ak sa zámer bude realizovať, či je plánovaná náhradná výsadba stromov v Radvani, ako bude zabezpečené vybudovanie potrebných a náhradných parkovacích miest v tejto lokalite a parkovanie pre novostavbu Bytový dom, a či je možné dať investori podmienku realizácie, v prípade pozitívneho stanoviska k výstavbe, aby zabezpečil vybudovanie náhradných parkovísk a parkovanie pre svoju investíciu na svojom pozemku. Územné rozhodnutie z roku 2008 bolo klasicky zverejnené vyhláškou, predlžovanie platnosti územného rozhodnutia, už zverejňované nebolo, čo bol dôvod prečo prokurátor podal protest a Okresný úrad protest prokurátora akceptoval. Nakoľko predlžovanie platnosti územného rozhodnutia nenadobudlo právoplatnosť (keďže nebolo doručené všetkým účastníkom konania), nemohlo územné rozhodnutie „zachrániť“ ani stavebné konanie na elektrickú prípojku, ktoré bolo podané v čase po lehote platnosti ÚR. Chcem sa spýtať, ako Mesto napravilo tento nezákonný stav. Kedy bolo zverejnené konanie na predĺženie platnosti územného rozhodnutia.

Zo strany Ing. arch. Jána Bariča – vedúceho OVZ bolo konštatované, že v rozhodnutí Ministerstva dopravy, výstavby a regionálneho rozvoja Slovenskej republiky, Námestie slobody č. 6, Bratislava, číslo: 14198/2014/B621-SV-28823/Kr, zo dňa 14. 05. 2014, ktoré nadobudlo právoplatnosť dňa 02.06.2014 – jednalo sa o predĺženie platnosti rozhodnutia o umiestnení stavby: „Polyfunkčný dom Tulipán“ Banská Bystrica pre investora REALITY INVEST, s. r. o., Mičinská cesta 35, Banská Bystrica, sa uvádza: vzhľadom na to, že žiadosť o stavebné povolenie bola podaná ešte v čase platnosti rozhodnutia o predĺžení platnosti územného rozhodnutia o umiestnení predmetnej stavby a tým aj počas platnosti tohto územného rozhodnutia (a aj pred podaním protestu prokurátora zo dňa 10.12.2013) bola splnená podmienka uvedená v ust. § 40 ods. 1 stavebného zákona a územné rozhodnutie nestratilo platnosť ani po uplynutí lehoty uvedenej v protestom prokurátora napadnutom rozhodnutí. Uvedené platí bez ohľadu na to, že vydané stavebné povolenie bolo následne v odvolacom konaní zrušené a nenadobudlo právoplatnosť. Z uvedeného vyplýva, že rozhodnutie o umiestnení stavby „Polyfunkčný dom Tulipán“ Banská Bystrica naďalej platí. Výrubové konanie zatiaľ ukončené nie je. Momentálne je prerušené z dôvodu výzvy voči žiadateľovi na doplnenie podkladov. Po doplnení podkladov bude zvolané na tvare miesta ústne pojednávanie spojené s miestnym zisťovaním. Do konania sú prihlásené aj občianske združenia, ktorým pravdepodobne bude záležať na zachovaní pôvodnej zelene. V prípade povolenia výrubu orgán ochrany prírody (ktorým je v tomto prípade mesto Banská Bystrica) postupuje v zmysle zákona č. 543/2002 o ochrane prírody a krajiny, že sa náhradná výsadba má realizovať v prvom rade v mieste, resp. v blízkom okolí predmetnej lokality a len keď nie je možné uložiť náhradnú výsadbu uloží sa v zmysle zákona tzv. finančná náhrada za výrubovým konaním povolené dreviny.

Erika Karová poslankyňa MsZ tiež interpelovala ohľadne priestorov pre občiansku radu Radvaň, v akom časovom termíne a medzi akými subjektmi bude uzatvorená nájomná zmluva na priestory bývalého bytu školníka v ZŠ Radvanská na účely zriadenia Denného centra. Zo strany Ing. Márií Filipovej, vedúcej OSV bolo konštatované, že o zriadení Denného centra sa vedie už dlhodobejšie komunikácia so zástupcami OR ( p. Rusnák, p. Smädo, p. Jankovič...). Pôvodne sa uvažovalo so zradením Denného centra v zrekonštruovaných priestoroch na námestí Ľ. Štúra, ktoré malo mesto záujem riešiť z IROP-u. ( informácie boli poskytnuté vo vyhodnotení KPSS – zámer „stopli“ zástupcovia OR a občania Radvane). Je možné zriadiť Denné centrum aj v priestoroch bývalého bytu školníka ZŚ Radvanská. Priestory sú v správe ZŠ. Zmluva by bola uzatvorená medzi Mestom Banská Bystrica, ako zriaďovateľom Denného centra a medzi ZŠ Radvanská ako subjektom, ktorý má majetok školy zverený do správy. Okrem nájomnej zmluvy je potrebné zriadenie ďalšieho denného centra premietnuť do organizačného poriadku mesta, pripraviť Zriaďovaciu listinu, prekonzultovať organizačné zabezpečenie činnosti Denného centra ( vedúci DC, vybavenie nábytkom a rôzne technicko-organizačné záležitosti súvisiace s uvedením do prevádzky). Predpoklad cca do 3 mesiacov.

Ľudmila Priehodová: poukázala na interpeláciu poslankyne p. Karovej ohľadom platnosti územného rozhodnutia na Tulipán, z ktorej vyplýva, že územné rozhodnutie je platné, o zmenu územného plánu v tejto lokalite nie je v tomto čase reálne zmeniť územný plán. Riešením je hľadanie dohody s vlastníkom pozemku o zámene pozemkov, prípadne odkúpení pozemku do vlastníctva mesta.

P. Fryščin predniesol opäť požiadavku na OR Radvaň a poslancov o zabezpečenie dovozu materiálu na opravu a zásyp jám medzi garážami, ako aj riešenie bezpečnosti a zabezpečenie kamerového systému ku garážam na Radvanskú ulicu (nakoľko je zvýšený nápad majetkovej trestnej činnosti). Tiež poukázal na zvýšenú rýchlosť vozidiel cez Radvanskú ulicu, popri R1, ako aj možnosť zvažovania a rozšírenia parkovania na Radvanskej ulici – kolmé státie,

P. Miklóši, predniesol informácie o bývalej „Prachárni“ na Malachovskej ulici – Stupy, kde sa jednalo o budovu, ktorú v minulosti chránil Pamiatkový úrad Banská Bystrica, ako historickú budovu, ktorú vlastnil p. Thurza, ktorý prednedávnom túto budovu a pozemok vo výmere cca 5.500 m2 predal p. Lukáčovi (mala by mu patriť aj časť cesty). Občania si všimli, že sa tu v značnej miere a mimo vyrubovacieho obdobia zo strany majiteľa vypilujú viaceré stromy. Podľa dostupných informácií plánoval vlastník najprv postaviť rodinný dom, teraz plánuje postaviť nájomné byty.

Ľ. Priehodová: prisľúbila súčinnosť a požiadala p. Miklóšiho príp. ďalších obyvateľov, aby sa prihlásili do konania, ako účastníci,

p. Filip Ondrej, predniesol požiadavku na zvýšenie počtu mestských policajtov a ich zvýšený výkon na sídlisku Radvaň,

OR Radvaň sa uzniesla na tom, že po zaslaní všetkých podnetov zo strany občanov na OR Radvaň, tieto komplexne spracuje a analyzuje, následne ich predloží VMČ č. 6 na ďalšie riešenie a postúpenie kompetentným osobám na príslušných úradoch. Okrem iného OR Radvaň podá podnet VMČ č. 6 ohľadne zvýšenia bezpečnosti formou vybudovania verejného osvetlenia a úpravy mestského pozemku – cesty v garážach na Radvanskej ulici.

***4. Organizácia verejného stretnutia s primátorom mesta:***

Erika Karová, poslankyňa MsZ informovala, že v čase o **17.00** hod., dňa **09.05.2019** sa uskutoční verejné stretnutie s primátorom mesta, ktoré bude v jedálni na ZŠ Radvanská 1, Banská Bystrica. Vedením stretnutia bola poverená Erika Karová, ozvučenie zabezpečí škola a občerstvenia s miestnosťou zabezpečí OR Radvaň.

Členovia OR Radvaň sa zhodli na témach: výstavba bytového domu Tulipán, Denné centrum, plánovanie cyklotrasy, problém parkovania, bezpečnosť na uliciach, kamerový systém a verejné osvetlenie, výsadba zelene a jej údržba.

***5. Príprava podujatia Deň detí – Juniáles***

OR Radvaň sa dohodla na termíne akcii na sobotu dňa **08.06.2019**, z dôvodu, že sa jedná o veľkú akciu samotná realizácia a príprava podujatia bude nielen cez pracovnú skupina na prípravu akcií a podujatia, ale aj ostatných členov v súčinnosti so zapojením sa žiakov ZŠ Radvanská.

OR Radvaň odsúhlasila dátum akcie **Den detí - Juniáles** na sobotu dňa **08.06.2019**, ktorá bude prebiehať v spodných vnútorných priestoroch Auly, vonkajších priestoroch Auly a tiež v parku Radvanských. Za zodp. osobu t.j. vedúceho akcie poverila **M. Ondráša**, ktorý zvolá čo najskôr stretnutie pracovnej skupiny, za účelom prípravy a realizácie akcie.

***6. Určenie termínu brigády – podchod***

R. Miškár, informoval, že sa vybavuje materiálno – technické zabezpečenie k maľovaniu podchodu s p. Hláčikovou – MsÚ BB. Určenie termínu akcie „čistenie a maľovanie podchodu“ sa odkladá na ďalšie stretnutie OR Radvaň v mesiaci jún 2019. Ďalej poukázal, že v okolí podchodu boli natreté všetky zábradlia, pričom v blízkej dobe bude osadená značka „podchod“.

***7. Rôzne, diskusia***

A. Jankovič, informoval členov ORR, že v priestoroch športového areálu ZŠ Radvanská je možné organizovať iba podujatia športového charakteru. Preto je potrebné overiť možnosti organizovania Radvanského dňa aj na iných vhodných miestach v Radvani.

G. Tokárska navrhla osadenie zrkadla pre výjazd vozidla na hlavnú cestu pri vchode Poľná č. 27, Banská Bystrica (bezpečnostná situácia) na VMČ č. 6, za účelom riešenia situácie a problému s dopravnou komisiou MsZ mesta BB.

***8. Záver - uznesenia***

***Uznesenie 01/05/2019*** OR Radvaň podá podnet VMČ č. 6 ohľadne zvýšenia bezpečnosti formou vybudovania verejného osvetlenia a úpravy mestského pozemku garáže Radvanská ulica

Zodpovedný: R. Miškár T.: **31.05.2019**

***Uznesenie 02/05/2019*** ORR poveruje Mareka Ondráša organizovaním podujatia Deň detí – Juniáles a schválila termín konania podujatia na deň 8.6.2019

Zodpovedný: R. Miškár T.: **15.05.2019**

***Uznesenie 03/05/2019*** R. Miškár odkomunikuje financovanie a realizáciu projektu z Participatívneho rozpočtu pre r. 2019 Fitness/Workout Poľná park so zástupcom prednostu MsÚ a podá informáciu o realizácii/nerealizácii projektu na júnovom stretnutí ORR

Zodpovedný: R. Miškár; T.: **31.05.2019**

***Uznesenie 04/05/2019*** OR Radvaň podá podnet VMČ č. 6 na osadenie zrkadla pre bezpečný výjazd vozidiel z Malachovskej cesty na Poľnú ulicu a tiež oproti výjazdu z parkoviska pri vchode Poľná č. 27, Banská Bystrica

Zodpovedný: R. Miškár; T.: **31.05.2019**

***Uznesenie 05/05/2019*** Overiť v ZAaRES možnosť organizovania Radvanského dňa 2019 v priestoroch ihriska Radvaň – Podháj.

Zodpovedný: R. Miškár; T.: **31.05.2019**

Zapísal: Mgr. Marek Ondráš

Overil: Anton Jankovič

Ďalšie zasadnutie ORR bude 06. júna 2019 o 18:00 hod